
Edukimi mjedisor për riciklimin e plastikës

Gjatë aktiviteteve me nxënësit e shkollës 9- Vjeçare " Pal Ëngjëlli " dhe “Gustav Mayer”, ku zhvilluam një orë edukative me tematikë “Riciklimi i mbetjeve plastike” me qëllim informimin dhe sensibilizimin e nxënësve mbi rëndësinë e riciklimit dhe ndikimin pozitiv që ai ka në mbrojtjen e mjedisit. Plastika përdoret çdo ditë në jetën tonë, por kur hidhet pa kujdes, ajo ndot tokën, ujin dhe ajrin.  Nxënësit u njohën me mënyrat e ndarjes dhe riciklimit të mbetjeve plastike, si dhe me rëndësinë e reduktimit të ndotjes përmes praktikave të qëndrueshme në jetën e përditshme. Fëmijët mund të kontribuojnë duke ndarë mbeturinat plastike nga mbeturinat e tjera, të shmangin përdorimin e tepërt të plastikës dhe të përdorin çanta dhe shishe të ripërdorshme. Riciklimi i plastikës ndihmon në mbajtjen pastër të mjedisit, ul ndotjen dhe krijon një të ardhme më të shëndetshme për të gjithë.
Aktiviteti shërbeu gjithashtu për të nxitur kulturën e përgjegjshmërisë mjedisore tek nxënësit, duke theksuar se kujdesi për mjedisin është një përgjegjësi e përbashkët për një të ardhme më të gjelbër dhe më të qëndrueshme.

